Tepişteyo nêweş Ergîn Aktaşo  ke her di destê ci çîn ê, rewşa ci çend şino granêr bena. Aktaşo ke gonî verişneno rixmo ke Sazîya Tibê Edlîyî (ATK) çar reyî raporê ‘nêeşkeno zîndan de bimano’ dayo ci nêno tehlîkerdene.
Pîrika Aktaşî  Emîne Aktaşa ke ANF’yî rê qisey kerd,hemverê mergî rê  terkkerdişê tornê xo de hêrsê xo ard ziwan û vat: Ganî no îşkcence cade bêro qedînayene. Rewşa tornê mi çend şino xidar bena la rixmê naye nêweşxane rê nêno wedarnayene. Bi sebebo ke destê ey çîn ê nêeşkeno xoser îdare bikero. Di embazê ke cayê ey de her di zî sey ey nêweşê xidar ê yê zî nêeşkenê ci rê hetkarî bikerê. Her vînayîşî de ma vînenêke hîna helîyayo. No mi qehr keno. Rixmê raporan qey nêno tehlîyekerdene? Her di destê ci çîn ê. Nêeşkeno dermanê xo zî bîgêro. Qey hema zîndan de yeno tepiştene? Qey nêno tedawîkerdene? Wa veradî ez miqatê lajê xo bena. Wa Ergîn û heme tepişteyê nêweşî sebest bêrê veradayene.’’
